चरित्र पर शक के चलते दो बेटियों को नहर में फेंकने वाले पिता ने किया कोर्ट में सरेंडर
पीएयूके पास सिधवां नहर में अपनी दोनों बेटियों के हाथ पांव बांधकर उन्हें नहर में फेंकने के मामले में आरोपी पिता ऊदी चंद ने शुक्रवार को इलाका मजिस्ट्रेट इनसान की कोर्ट में सरेंडर कर दिया। इसके बाद थाना पीएयू की पुलिस ने उसे हिरासत में ले लिया। पूछताछ के दौरान आरोपी ने बताया कि उसे अपनी बेटियों के चरित्र पर शक था। इसी वजह से उन्होंने वारदात की। आरोपी को तीन दिन के पुलिस रिमांड पर भेज दिया गया है। एसएचओ दविंदर शर्मा ने बताया कि आरोपी ऊदी चंद और लक्ष्मी अपनी दोनों बेटियों ज्योति और प्रीत को नहर में फेंकने के बाद से फरार थे। पुलिस ने लक्ष्मी को तो पहले ही इलाके से गिरफ्तार कर लिया था, लेकिन ऊदी चंद फरार था। उसने खुद ही कोर्ट में सरेंडर कर दिया। पुलिस पूछताछ के दौरान आरोपी ने बताया कि वह वारदात के बाद लक्ष्मी को छोड़कर भाग गया था। दो दिन तक वह रेलवे स्टेशन और बस स्टैंड पर घूमता रहा। लेकिन बाद में डर के कारण उसने सरेंडर कर दिया। जानकारी के मुताबिक उन्होंने दोनों को पहले नशीली दवा देकर बेहोश कर दिया और फिर हाथ-पांव बांधकर ऑटो में ले गए। आरोपियों ने दोनों बहनों को सिधवां नहर में फेंक दिया और भाग गए। प्रीत पानी के साथ बहकर किनारे पर गई, जबकि ज्योति की मौत हो गई। प्रीत को राहगीरों ने सिविल अस्पताल भर्ती करवाया। थाना पीएयू की पुलिस ने प्रीत के बयानों पर लक्ष्मी और ऊदी चंद पर मामला दर्ज किया था।
मामले की आरोपी मां लक्ष्मी को पुलिस ने पहले ही कर लिया था गिरफ्तार
hin_Deva hin_Deva hin_Deva